**Együttműködési Megállapodás szakmai gyakorlatról[[1]](#footnote-1)**

Megállapodás száma: .....................

I. A Megállapodást kötő Felek

|  |  |  |
| --- | --- | --- |
| **Adatok** | Egyetem | Foglalkoztató |
| Név | **Eötvös Loránd Tudományegyetem** |  |
| Székhely | 1053 Budapest, Egyetem tér 1-3. |  |
| Törvényes képviselő | Dr. Borhy László rektor |  |
| Nyilvántartási szám | FI80798 (intézményi azonosító) | Cg. |
| Adószám | 15308744-2-41 |  |
| Számlaszám | Magyar Államkincstár  10032000-01426201-00000000 |  |
| **Felelős szervezeti egység:** | **Természettudományi Kar** |
| Székhely: | 1117 Budapest, Pázmány Péter sétány 1/A |
| Képviseletében eljárnak: | Kacskovics Imre dékán és  Harangi Szabolcs intézetigazgató |
| **Kapcsolattartó (szakmai felelős) neve:** | XY, ELTE TTK … Tsz. |  |
| Címe: | 1117 Budapest, Pázmány P. sétány 1/c. |  |
| Tel.: | telefonszám |  |
| Fax: | - |  |
| E-mail: | email |  |

# II. A Megállapodás tárgya

II.1. A jelen Együttműködési Megállapodás alapján a Foglalkoztató az Egyetemmel jogviszonyban álló hallgatók szakmai gyakorlatának biztosítását vállaljatérítésmentesen

a) *egybefüggő, legalább hat hét időtartamra*[[2]](#footnote-2)

az alábbi, szakok szerinti bontásban:

Szak megnevezése: Földrajz MSc.

II.2. A jelen Megállapodás mellékletei:

1. sz. melléklet a hallgatói adatokról

2. sz. melléklet Szakmai gyakorlat értékelőlap

II.3. A jelen Megállapodás határozatlan időre/ határozott időre szól: ….... tól ….......-ig[[3]](#footnote-3)

**III. A szakmai gyakorlat célja**

III.1. A szakmai gyakorlat célja, hogy a hallgatók az Egyetemen elsajátított elméleti tudást gyakorlati ismeretekkel egészítsék ki, és képesek legyenek az alap- és mesterképzési szakok képzési és kimeneti követelményeiről szóló 18/2016. (VIII. 5.) EMMI rendelet szerinti képzési és kimeneti követelményrendszerben meghatározott ismeretek gyakorlati alkalmazására.

III.2. Az egyes szakmai gyakorlatok részleteit azok megkezdése előtt a Felek képviselői írásban egyeztetik.

**IV. A Foglalkoztató jogai és kötelezettségei**

IV.1. A Foglalkoztató az Egyetem hallgatóit az előzetesen egyeztetett időszakban fogadja szakmai gyakorlat céljából. A gyakorlatok a Foglalkoztató székhelyén vagy telephelyén zajlanak.

IV.2. A Foglalkoztató vállalja, hogya hallgatókat tanulmányainak megfelelő, az Egyetem által előre, írásban jelzett szakterületen foglalkoztatja;biztosítja a gyakorlat lebonyolításához szükséges helyet, eszközöket, valamint a szükséges szakmai felügyeletet, irányítást.

IV.3. A Foglalkoztató kötelesa hallgatók részére foglalkoztatásuk megkezdése előtt munkavédelmi oktatást tartani.

IV.4. A hallgatók napi foglalkoztatásának időtartama a nyolc (8) órát nem haladhatja meg.

IV.5. A szakmai gyakorlat teljesítését a Foglalkoztató a hallgató által a szakmai gyakorlatról készített írásos beszámoló szignálásával, és a „Szakmai gyakorlat értékelőlap” nyomtatvány kitöltésével és aláírásával igazolja. A szignált beszámolót a hallgatónak kell átadni, míg az írásbeli értékelésből a hallgatónak és az Egyetemnek is át kell adni (meg kell küldeni) egy-egy példányt.

IV.6. Amennyiben a szakmai gyakorlat ideje alatt a foglalkoztatás valamely okból megszakad, úgy a Foglalkoztató a hallgató által teljesített időt igazolja és a szakmai gyakorlat megszakításának okát írásban, mind az Egyetemmel, mind a hallgatóval közli.

IV.7. Az Nftv. 44.§ (3) a) pontja szerint a hallgatót díjazás illetheti, illetve **a hat hét időtartamot elérő egybefüggő gyakorlat ideje alatt díjazás illeti,** amelynek mértéke legalább a kötelező legkisebb munkabér (minimálbér) hatvanöt százaléka, a díjat – eltérő megállapodás hiányában – a szakmai gyakorlóhely fizeti,

Az Nftv. 44. § (3a) bekezdése alapján a szakmai gyakorlatra *költségvetési szervnél* hallgatói munkaszerződés és díjazás nélkül is sor kerülhet. A hallgatót ez esetben is megilletik mindazon jogok, amelyeket a munka törvénykönyve biztosít a munkavállalók részére. A gyakorlati képzésben részt vevő hallgatóval e tevékenységére tekintettel a 230/2012. (VIII.28.) kormányrendelet 18/B. §-ban meghatározott tartalommal megállapodást kell kötni.

IV.8. Amennyiben a Foglalkoztató az adott tanévben nem tud hallgatót fogadni, köteles ezt ésszerű időn belül előre, írásban jelezni az Egyetemnek.

**V. Az Egyetem jogai és kötelezettségei**

V.1. Az Egyetem vállalja, hogy kiválasztja a Foglalkoztatóhoz szakmai gyakorlatra küldendő hallgatókat, és a szakmai gyakorlat megkezdése előtt legalább kettő héttel írásban jelzi a Foglalkoztatónak a hallgatók fogadásához szükséges adatokat (hallgató neve, tagozata, évfolyam, szak megnevezése, szakmai gyakorlat kezdete és vége, Egyetem által kijelölt felelős oktató). A Foglalkoztató részéről akkor minősül elvállaltnak az egyes hallgatók szakmai gyakorlatának biztosítása, ha azokat írásban visszaigazolja.

V.2. Az Egyetem kötelezettsége a hallgatók tanulmányi és módszertani irányítása, amelynek érdekében gyakorlati instruktorokat jelöl ki számukra.

V.3. Az Egyetem a Foglalkoztatónál végzett gyakorlatot elismeri szakmai gyakorlatként.

V.4. Az Egyetem köteles a Foglalkoztatót értesíteni a hallgató hallgatói jogviszonyának szüneteléséről, megszűnéséről.

**VI. A Megállapodás módosítása**

A jelen Megállapodást a Felek kizárólag írásban, egybehangzó akaratnyilvánítással módosíthatják.

**VII. A Megállapodás hatálya és megszűnése**

VII.1. A jelen Megállapodás azon a napon lép hatályba, amelyen mindkét Fél aláírta.

VII.2.

VII.2.1. Amennyiben a Felek a Megállapodást határozott időre kötötték, a Megállapodás megszűnik a II.3. pontban írt határozott időtartam lejártakor.

VII.2.1. A Felek a Megállapodást közös megegyezéssel bármikor, a jövőre nézve megszüntethetik.

VII.2.2. A Felek a jelen Megállapodás harminc (30) napos felmondási idővel bármikor felmondhatják. A Foglalkoztató azonban a már elvállalt szakmai gyakorlatokat ebben az esetben is köteles biztosítani.

VII.2.3. A Foglalkoztató jogosult azonnali hatállyal felmondani a jelen Megállapodást, amennyiben az Egyetem szerződésszegést követ el, vagy az Egyetem bármely hallgatója olyan magatartást tanúsít a szakmai gyakorlat alatt, amely miatt a jelen Megállapodás fenntartása lehetetlenné válik.

**VIII.. Záró rendelkezések**

VIII. 1. A jelen Megállapodás szerint szükséges valamennyi nyilatkozatot a Felek írásban (postai vagy elektronikus úton közölve) kötelesek megtenni. A szerződésszegéssel, illetve a Megállapodás megszűnésével kapcsolatos nyilatkozatok kizárólag postai úton kézbesíthetők. A jelen Megállapodással kapcsolatos írásbeli nyilatkozatok akkor is szabályszerűen közöltnek tekintendők, ha a címzett az átvételt megtagadta, vagy a küldeményt nem vette át. Ilyen esetben a kézbesítés időpontja az átvétel megtagadásának napja, illetve a kézbesítés eredménytelen megkísérléséről szóló postai jelentés napja.

VIII.2. A Felek a vitás, sérelmes ügyeiket, jóindulatot és jóakaratot tanúsítva egymás iránt, békés úton kísérlik meg rendezni.

VIII.3. A Felek a jelen Megállapodás létrehozása és teljesítése kapcsán tudomásukra jutott adatokat üzleti titokként köteles kezelni.

VIII.4. A Felek kötelezik magukat arra, hogy védik, és őrzik a jelen Megállapodás teljesítése során tudomásukra jutott adatokat, információkat, dokumentumokat, és minden erőfeszítést megtesznek annak érdekében, hogy azok megfelelő védelmét biztosítsák. Így különösen a Felek gondoskodnak arról, hogy alkalmazottaik, illetve mindazok, akik a jelen Megállapodás teljesítése kapcsán bizalmas adathoz hozzáférhetnek, betartsák az adatvédelmi jogszabályok előírásait, illetve, hogy ezen adatokhoz csak azok férhessenek hozzá, akik jogosultak azok megismerésére és felhasználására.

VIII.5. A jelen Megállapodás elválaszthatatlan részét képezik az alábbi mellékletek:

I. számú melléklet: A Foglalkoztató képviselőjének aláírása címpéldánya

II. számú melléklet: Az Egyetem képviselőjének aláírási jogosultságát igazoló irat

A Foglalkoztató Cégjegyzékbe bejegyzett, hatályos adatairól (amennyiben a Foglalkoztató a Cégjegyzékbe bejegyzésre került) az Egyetem a www.e-cegjegyzek.hu weboldalon található adatok megtekintésével győződött meg. A jelen Megállapodás mellékletei a Megállapodás elválaszthatatlan részeit képezik, a jelen Megállapodás csak annak mellékleteivel együtt érvényes és értelmezhető. Abban az esetben, ha a Megállapodás bármely melléklete a jelen Megállapodásban szabályozott kérdésben a Megállapodással ellentétes rendelkezést tartalmaz, az értelmezés során a Megállapodásban írtak a melléklet tartalmát megelőzik.

VIII.6. A jelen Megállapodásban nem szabályozott kérdésekben az Nftv., illetve a Polgári Törvénykönyvről szóló 2013. évi V. törvény rendelkezései az irányadók. Jelen megállapodás 4 egymással teljes egészében megegyező, eredeti példányban készült, amely példányokból a Foglalkoztatót 2 példány, az Egyetemet 2 példány illeti meg.

A Felek a jelen Megállapodást átolvasták, értelmezték, és azt mint akaratukkal mindenben megegyezőt jóváhagyólag írják alá.

|  |  |  |
| --- | --- | --- |
| Kelt: ………………………………….. | | Kelt: …………………………………………. |
| Kacskovics Imre  dékán | Harangi Szabolcs  intézetigazgató | ………………..  (tisztség) |
| Egyetem részéről | | Foglalkoztató részéről |

Ellenjegyzem az Egyetem részéről:

Kelt:

………………………………………………………..,

gazdasági ellenjegyző neve, beosztása

1. 2019.április 4.-től [↑](#footnote-ref-1)
2. 18/2016. (VIII. 5.) EMMI rendelet határozza meg a különböző szakokhoz tartozó kötelező szakmai gyakorlat időtartamát [↑](#footnote-ref-2)
3. fga felesleges rész törlendő [↑](#footnote-ref-3)